Ateneu L'Harmonia

Cinefòrum: Dibuix del dia a dia amb tinta i retolador
2022-04-25 19:15 - 21:00 (Europe/Andorra) | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El Grup de Pintors de Sant Andreu ens proposa una nova xerrada on en Josep Valls ens descobrirà com podem dibuixar al nostre dia dia amb tinta i retolador. Tot un repte! Ens acompanyes a descobrir-ho?
Organitza: Grup de Pintors de Sant Andreu

Grapa i Tinta: Festival d’il·lustració i autoedició
2022-04-23 12:00 - 18:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Torna amb la seva segona edició, el Grapa i Tinta: un festival dedicat a la il·lustració i l’autoedició que neix amb la idea de retre homenatge al «fes-ho tu mateix». Nosaltres venim del món del fanzine i aquesta màxima ens ha ajudat a veure plasmat en paper el que volíem veure publicat, sense correccions ni censures. És una de les nostres maneres favorites de transmetre cultura, una cultura lliure i diversa des de l’autogestió.
Una nova edició que tindrà lloc al carrer, just davant de l’Ateneu.

Acollida lingüística
2022-04-22 18:30 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Per Sant Jordi, utilitza la llengua. Vine a parlar català!
Quin dia de l’any hi ha millor que Sant Jordi per practicar el català? Doncs, el dia abans, el 22 d’abril. T’ho expliquem: Plataforma per la Llengua et convida a participar en una activitat perquè els aprenents de català puguin fer-lo servir i, fins i tot, guanyar un premi!
En què consisteix? L’activitat serà una ronda ràpida d’intercanvis lingüístics. En l’activitat hi participaran aprenents de català i ensenyants voluntaris. En converses curtes de pocs minuts haureu de respondre les preguntes de tot tipus que us proposarem. La voluntat és que pugueu parlar amb el màxim nombre de persones. Al final, els que hagin respost més preguntes, tindran un premi!
Què he de fer per participar-hi? Inscriu-te al formulari . Amb la inscripció tindràs una consumició gratuïta!
Què he de portar? Res, només les ganes de parlar català!
Tota l’activitat estarà amenitzada per la banda de jazz Acoustic Guiri. Així que, ja ho veus, ens espera una vetllada rodona. Aquest Sant Jordi, vine i utilitza la llengua!
T’hi esperem!

Taller de còmics per a la gestió emocional
2022-04-22 17:00 - 19:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
A vegades vivim situacions emocionals que se’ns repeteixen molt sovint, amb la particularitat que no canvien amb el temps, i sempre ens acaben fent sentir de la mateixa manera, com si es tractés de cenyir-nos a un guió. Poder plasmar gràficament allò que ens succeeix, ens permet establir un principi de realitat amb el qual distanciar-nos i observar les narratives en les quals podem estar atrapades.
GAEDE és una entitat dedicada a l’atenció terapèutica a persones amb dificultats en les seves relacions, ja sigui amb la parella, amb els altres, amb la vida en general o amb si mateixes. El nostre tema és l’amor, i a partir d’aquí, anem fent.
Per a aquest taller no es requereixen coneixements previs. Tenim material, però s’agraeix si porteu estris de dibuix propis per a major comoditat. Degut als temes que poden anar sorgint, no és una activitat recomanada per a infants.
L’activitat serà conduïda per Sergi Ferré Balagué, terapeuta, escriptor i dibuixant, autor del llibre “La Revolución Afectiva: De la Dependencia Emocional al Agenciamiento Afectivo” (2017) i del còmic de pròxima publicació “¿Quién podría ser?” (2022).
Per a participar és imprescindible la prèvia inscripció a gaede@gaede.cat ja que les places són limitades.
﻿
A càrrec de GAEDE

Festival Malas Artes
2022-04-22 - 2022-04-24 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Malas Artes és una celebració de la cultura transformadora, la cultura llibertaria i la música feta des dels marges. Es celebrarà el 22 i 23 d’abril del 2022 a Sant Andreu del Palomar, Barcelona. Així mateix, s’oferirà un nombre de passes gratuïts per a persones sense recursos econòmics. La millor música del moment.
També hi haurà presentacions: Amigo Blas (La Felguera), per Hector Melchor. Papeles Subterráneos (Libros Walden) con Cesar Prieto i Abel Cuevas. No más Punkis muertas (Uter Zine), per Maritxu Alonso. L’accés a les xerrades i presentacions és gratuït.
A més, hi haurà una mostra afiches de Gráfica Infinita i un debat sobre espais d’oci inclusius i alliberadors amb diverses ponents.
PROGRAMACIÓ
Divendres 22 d’abril
18:30h – Fira i espai expositiu
19 h – Concert amb Lux
19:45 h – Concert amb Sistema de Entretenimiento
20:30 h – Concert amb Tenso
21:45 h – Concert amb WWW
22:30 h – Concert amb Arrotzak
Dissabte 23 d’abril
11 h – Fira i espai expositiu
11 h – Presentació de Papeles Subterráneos y Todo era Posible, amb les autores. Presenta Carles Sanz de la Fundació d’Estudis Llibertaris Anarcosindicalistes.
12:15 h – Presentació de Amigo Blas amb Héctor Melchor.
16 h – Construyendo espacios de ocio inclusivos y liberadores, amb Laura Macaya Andrés (autora i experta en intervenció de gènere i feminista), Blanca Rodya (Organitzadora de concerts i música a Accidente i Troika), Mostra Resistències (Festival de cinema documental), La Plaga (col·lectiu punk DIY). Presenta i modera Aïda Camprubí.
18 h – Presentació No más punkis muertas amb Maritxu Alonso. Presenta Aïda Camprubí.
19 h – Concert amb Pöls
19:45 h – Concert amb Barrera
20:30 h – Concert amb Mármol
21:45 h – Concert amb Algara
22:30 h – Concert amb Accidente
Ja pots passar a comprar la teva entrada pels concerts al taulell d’informació de l’Ateneu, a El Lokal i a Ultra Local Records per un preu de 7€ el dia o 14€ els dos dies.
Més informació aquí.

Comissió de Responsabilitat Ambiental
2022-04-19 18:30 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Continuem l’any 2022 amb la comissió de Responsabilitat ambiental renovada i nous projectes!
La Comissió de Responsabilitat Ambiental es reuneix per treballar temàtiques relacionades amb la responsabilitat ambiental a dins de l’Ateneu i a Sant Andreu de Palomar. Al llarg d’aquest curs volem impulsar la creació d’un hort urbà així com fer seguiment i avançar en el bon ús de la climatologia i consum de l’Ateneu.
Consulta els acords presos en reunions anteriors AQUÍ

Juguem en Harmonia
2022-04-19 17:30 - 19:00, 2022-04-12 08:00 - 17:00, 2022-04-05 17:30 - 19:00, 2022-03-29 17:30 - 19:30, 2022-03-22 17:30 - 19:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
A partir d’ara podreu gaudir de nous jocs de taula i joguines per a tots i totes! Juguem en Harmonia és un espai de joc lliure liderat per veïns i veïnes. Adults i infants de 2 a 6 anys estan convidats a participar-hi i a gaudir-ne, així com a prendre’n part activa, a corresponsabilitzar-se del seu funcionament i tenir cura dels infants en l’espai de joc.

Exposició: 125 anys de l’annexió forçada de Sant Andreu de Palomar a Barcelona (1897-2022)
2022-04-18 - 2022-05-01 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
En motiu de la commemoració del 125è aniversari de l’annexió forçada del poble de Sant Andreu a Barcelona podreu visitar una exposició a l’Espai Relacional de l’Ateneu L’Harmonia que fa un repàs històric al poble.
Organitza: Comissió 20 d’Abril

Comissió de Comunicació
2022-04-11 19:00 - 20:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La comissió de comunicació seguim el curs amb moltes ganes de definir estratègies, objectius i criteris pel 2022 sobre tot allò relacionat amb la comunicació de l’Ateneu.
Ordre del dia de la propera trobada:

Com arribem i com estem
Vídeo corporatiu
Obrir canal de Telegram
Retorn comissió de cursos i tallers
Seguiment del treball de la Mireia, estudiant del Grau de Comunicació Cultural que realitza el TFG sobre la comunicació de diversos projectes de Gestió Comunitària.

Pots consultar els acords presos d’aquesta comissió AQUí.
Si en vols formar part, donar idees o simplement conèixer-nos, pots enviar-nos un correu a: comunicacio@ateneuharmonia.cat

Musical Prescription
2022-04-09 21:00 - 2022-04-10 01:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
És un plaer anunciar que torna el Musical Prescription, una edició més especial que mai ja que serà l’última que es farà a l’Ateneu L’Harmonia. El col·lectiu seguirà en actiu però canviarà l’emplaçament de les prescripcions.
Com sempre, ens ofereixen un cartell de categoria. Les protagonistes porten els noms de Texma Dancing Animal, Hary Vicious, Willy No Future S.C. i Nittah Blue.

Reggae, R&B, Soul,Rocksteady pel poble i al poble!

Com sempre bon ambient, bona música, gratuït. Dansaires-friendly.
Per a més informació pots consultar l’instagram del col·lectiu.

Col·loqui: VIH, estigma i discriminació
2022-04-09 18:00 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El col·lectiu GAG ens proposa participar al col·loqui VIH, estigma i discriminació; un espai on parlarem d’un tema que sovint passa desapercebut però que és important analitzar-lo per entendre i plantejar solucions. La xerrada serà a càrrec de Joaquim Roqueta, president de Gais Positius.
Organitza: GAG LGTBI

I avui, també!
2022-04-08 19:30 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Què és “I avui, també!”? Un cicle que va més enllà del 8 de març i del 25 de novembre. Un espai on acollim els coneixements i les vivències de dones, bolleres i trans en clau d’humor i reivindicació. Tindrà lloc el 8 de cada mes, excepte diumenges i festius.
Una proposta que neix amb la necessitat i voluntat de transversalitzar els feminismes els 365 dies de l’any. Com a espai de gestió comunitària en permanent construcció i revisió volem corresponsabilitzar-nos, reflexionar sobre com fem les coses, a què i a qui donem altaveu. Volem treballar per als i des dels feminismes. Aquells que tenen en compte la mirada interseccional. Volem visibilitzar els discursos, experiències, coneixements i vivències fets per dones, bolleres i trans.
La primera sessió del “I avui també” la dinamitzarà la Laia Alsina, amb un monòleg que parlarà sobre les violències que patim les dones des de ben petites, i de com aquestes van calant i es van posant dins la pell. Vine a escoltar-la i a participar del col·loqui de després, perquè avui també volem parlar de feminismes.

Xerrada: Què és la dependència emocional?
2022-04-08 17:00 - 19:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La pregunta sobre la dependència emocional, ens porta al mateix temps a plantejar-nos honestament què és l’amor. Emprenem així el camí cap a nosaltres mateixes, on reconèixer-nos des de l’espai que ocupem, on aparèixer tal com som.
GAEDE és una entitat dedicada al tractament terapèutic de casos de codependència i addiccions associades, així com i trastorns que afecten directament les nostres relacions afectives, principalment amb nosaltres mateixes, amb la deguda atenció a persones altament sensibles (PAS).
L’activitat és oberta però és imprescindible la prèvia inscripció a gaede@gaede.cat degut a que les places són limitades.
Per a més informació pots consultar la pàgina web del col·lectiu o el seu perfil d’Instagram.
﻿
Organitza: GAEDE

Jam session
2022-04-07 20:00 - 22:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Amb l’arribada d’abril, acollim una nova jam session a càrrec de l’alumnat del Taller de Músics. Ben aviat publicarem la formació que obrirà la jam!
Organitza: Escola Superior del Taller de Músics

Jornada Antiestigma
2022-04-02 - 2022-04-03 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La Comissió Antiestigma hem preparat pel proper dissabte 2 d’abril una jornada plena d’activitats obertes i gratuïtes per a tots els públics. Tot seguit pots consultar la programació de la jornada.
Matí
De 11 a 13 h – Activitats matinals.

Patxanga inclusiva de futbol. Inscripcions prèvies aquí. Aquesta activitat es durà a terme al pati de l’Institut Vapor del Fil.

Espai obert de jocs i escacs, en col·laboració amb Arep, ALC Stronghold i ToquemFusta. Aquesta activitat es durà a terme a la planta baixa de l’Ateneu.

Espai d’art i lliure expressió, en col·laboració amb el Grup de Pintors de Sant Andreu. Aquesta activitat es durà a terme a l’espai Josep Verdaguer de l’Ateneu.

Taller de cuina intercultural, en col·laboració amb Sueños Refugiados i la Fundació Vidal i Barraquer. Aquesta activitat es durà a terme a la Cuina de l’Espe de l’Ateneu.

13 h – Vermut musical amb la Tribu de les Casernes i l’Escola de Blues. Descobrirem els orígens del blues i el seu estigma.
14 h – Dinar popular a càrrec de La Tempesta. Podràs comprar el tiquet al taulell d’informació de l’Ateneu a partir de les 10h del 28 de març a un preu de 3,50€.

Tarda

15 h – Ràdio Show: Gigantes y molinos. Espectacle interactiu a càrrec del Club Social Arep.
16 h – Teatre fòrum amb La Foguera.
17 h – Taula rodona. Estigmes: mirades des de la intersecció. Taula rodona per pensar sobre estigmes, privilegis, opressions i vulnerabilitats des d’una mirada interseccional amb Alaaddine Azzouzi, Sindillar i Ràdio Cavaret
18.30 h – Actuació musical a càrrec de sentimiento Flamenco, en col·laboració amb La Fabric@.
La comissió antiestigma ens reunim mensualment per visibilitzar i defensar els drets de les persones que pateixen diferents tipus de discriminació i dinamitzar accions per trencar estigmes.
Organitza: Comissió Antiestigma

[Ajornat] - Tarda de rumbas amb el grup Sentimiento flamenco
2022-03-31 18:00 - 19:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Per motius aliens a l’Ateneu aquesta activitat quedarà ajornada.
Els talleristes del taller de “Cajones y guitarras”, el rumbero i guitarrista flamenc Abelardo Campos i el percussionista Juan Saenz ens mostraran algunes composicions de flamenc i rumba per tal de donar a conèixer el taller i la música flamenca i la rumba des del barri del Bon Pastor.
El Bon Viver d’Arts és una activitat promoguda per unes 30 entitats, associacions i projectes dels barris de Baró de Viver i Bon Pastor, nascuda l’any 2011. Un projecte des del que donar visibilitat a la gran varietat d’activitats culturals i de lleure que es duen a terme a Bon Pastor i a Baró de Viver.
El projecte que va començar el 2011 pretenia esdevenir una activitat coordinada i promoguda per entitats de barri, amb el suport del Pla de Barris i dels Serveis tècnics municipals del Districte de St. Andreu, que promogués la visibilitat de la gran varietat d’activitats culturals i de lleure que s’estan fent als dos barris.
A càrrec de Sentimiento Flamenco / La Fabric@

Comissió de Cursos i Tallers
2022-03-30 15:30 - 17:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La Comissió de Cursos i tallers ens trobem de nou! En aquesta ocasió revisarem el text de perquè fem cursos i tallers així com les informacions que demanem al formulari de valoració dels cursos i tallers.
Pots consultar els acords presos d’aquesta comissió aquí.
Si en vols formar part, donar idees o simplement conèixer-nos, pots enviar-nos un correu a tallers@ateneuharmonia.cat

Comissió Antiestigma
2022-03-29 16:00 - 18:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Aquesta comissió es reuneix per visibilitzar i defensar els drets de les persones que pateixen diferents tipus de discriminació i dinamitzar accions per trencar estigmes.
Al llarg d’aquest curs estem treballant la represa d’activitats com la jornada antiestigma, sobre la XAVI i l’Oci inclusiu.
Trobada en format híbrid; presencial i online. Enllaç de la trobada: https://meet.jit.si/ComissióAntiestigma-Harmonia

Consulta els acords presos d’aquesta comissió.
Si en vols formar part, donar idees o simplement conèixer-nos, pots enviar un correu a: antiestigma@ateneuharmonia.cat

Cinefòrum: Demostració de retrat a l'oli
2022-03-28 19:00 - 20:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El Grup de Pintors de Sant Andreu ens proposen gaudir del cinefòrum on descobrirem la tècnica de retrat a l’oli.
A càrrec del Grup de Pintors de Sant Andreu

Exposició: Matèria, d'Aniola Guilera
2022-03-28 - 2022-04-17 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Matèria és el principi de les coses. Una exposició que recull diverses pintures d’Aniola Guilera. La Matèria ens defineix, ens envolta, ens forma i ens fa formar part. La Matèria és cos tangible i ànima etèria que sentim palpable. Som matèria orgànica i som matèria interestelar. La Matèria infinita i en constant transformació. Exploro la Matèria a través de la pintura, l’oli com a substància que evoluciona en diferents formes, que es fusiona, es mou, es barreja, es dilueix, es cosifica i es converteix en la materialització dels cossos, els desitjos, els somnis, les projeccions i emocions que em formen. La Matèria que expressa qui sóc.

Xerrada: Boquetes confinades. Com afecta l'ús de la mascareta als infants?
2022-03-26 10:30 - 14:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Els col·lectius Nadons en Harmonia i Pares en Harmonia ens proposen una xerrada on debatrem sobre com afecta l’ús de mascareta al desenvolupament del llenguatge, la parla i la veu dels infants.
Descobrirem com evoluciona el llenguatge i la parla en els infants i com podem estimular el llenguatge a casa amb les logopedes Núria i Bea.
Més informació i reserva de plaça a nadonsenharmonia@gmail.com

#laculturaCOM: Festa dels Espais Comunitaris
2022-03-26 - 2022-03-27 | Ateneu Popular de 9 barris, Carrer de Portlligat, 11, 15, Barcelona, Barcelona, 08042, Espanya
Des de la Xarxa d’Espais de Gestió Comunitària us presentem la primera festa conjunta amb xerrades, espectacles, tallers i concerts. Som una xarxa d’espais i projectes que posem l’energia en COM fem les coses. Projectes horitzontals i arrelats al territori, gestionats per les mateixes comunitats que els habiten. Projectes transformadors més enllà de les lògiques capitalistes, infraestructures col·lectives al servei de les lluites dels territoris.
Activitats a l’Ateneu Popular de 9 Barris
11h a 13h Comunitats organitzades, respostes col·lectives.

Amb Ateneu Comacros (Salt), La Casa Invisible i La Medusa Colectiva (Málaga), La Ingobernable (Madrid), Caixa Eines i Feines (Barcelona).
Dinamitza: Mariona Soler i Joana Calsamiglia

11h a 14h Activitats familiars al carrer

Espai infantil amb Tata Inti ( 0-6 anys), Taller de circ de l’Ateneu ( 6-12 anys) I espai de canguratge.

13h Vermut musical amb Cor Ateneu Rosa de Foc i Cor del Convent de Pontós
14h Dinar popular i Quinto Solidari
17h Cultura transformadora a les places i carrers

Col.lectiu ¡Pal Fandango Vamos!, Comissió de festes de Carrer Papin i Sagunt, Llobregat Block Party i Taula Comunitària de Can Sant Joan Comtal.
Dinamitza: Montse Santolino

19:30h Cabaret de circ amb: Circ Can Batlló, Arnau Itinerant, RAI, Ateneu del Raval.
21h Sopar Popular amb concert de Madame Baiao
22.30h Concerts al teatre (10€) amb The Gramophone Allstars Big band, Pirat’s Sound Sistema Dj set i La Niña Mai
© Il·lustració d’Helga Ambak

Jam session
2022-03-24 20:00 - 21:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Amb l’arribada de març, acollim una nova jam session a càrrec de l’alumnat del Taller de Músics. Obriran la jam:
Núria Fossas | Veu i percussió
Fernando Montosa | Trompa, veu i percussió
Biel Jorba | Piano
Joan Colom | Guitarra
Jordi Esteve | Guitarra
Gerard Llavero | Baix
Alberto Solé | Bateria
Carola Ortiz | Veu, clarinet i percussio
Aquest acte està inclòs dins la programació de #laculturaCOM, la primera festa organitzada de forma conjunta pels diversos projectes que integrem la XEC (Xarxa d’Espais Comunitaris). Del 17 al 26 de març trobareu xerrades, tallers i concerts a diferents espais emmarcats en una manera d’entendre la cultura que posa el focus en el COM, i no només en el QUÈ.
Organitza: Escola Superior del Taller de Músics

Superweek del Taller de Músics: Jam session
2022-03-22 20:00 - 21:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Durant la setmana no lectiva del Taller de Musics ESEM, es celebrarà la quarta edició de la SuperWeek, una setmana plena de masterclass i workshops amb més d’una vintenta d’activitats. Els espais s’ompliran de cinc dies intensius de sessions extra curriculars sobre temes tan diversos com el jazz, la música brasileira, afromericana, flamenc, dansa, veu o interpretació.
A l’Ateneu L’Harmonia acollim una nova jam session, amb la següent formació:
Pau Albir | Saxo Alt 1
Nil Martí | Saxo Alt 2
Marc Urrutia | Saxo tenor 1
Javi Sánchez| Saxo tenor 2
Víctor Vallcanera | Saxo baríton
Tomeu Estelrich | Trompeta 1
Toni Benlloch | Trompeta 2
Javier Alonso | Trompeta 3
Albert Niñerola | Trompeta 4
Max Tato | Trombó 1
Fernando Montosa | Trombó 2
Jared Perlo | Trombó 3
Detleff Hillbricht | Trombó 4
Marina Vinent | Guitarra
Lidia Facerias | Piano
Sergi Murcia | Baix
Pol Leiva | Bateria
Organitza: Escola Superior del Taller de Músics

Cinefòrum: Aigua Tèrbola: el negoci d’Agbar a Mèxic
2022-03-22 19:00 - 20:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Quins impactes ha tingut Aigües de Barcelona a Mèxic des de la seva arribada el 2001? A través d’aquest cas concret, el documental explora el paper de les transnacionals com Agbar a països de Sud i com està aprofitant la suavitat normativa del context per als seus beneficis en el negoci de l’aigua. El documental també ens permetrà conèixer quines lluites planten cara a la seva avarícia i com es connecten amb el moviment per l’aigua pública i democràtica a Catalunya.
A càrrec de Enginyers Sense Fronteres. Coorganitzat amb l’Ateneu L’Harmonia.​
Pots inscriure’t fent clic aquí.
Aquest acte està inclòs dins la programació de #laculturaCOM, la primera festa organitzada de forma conjunta pels diversos projectes que integrem la XEC (Xarxa d’Espais Comunitaris). Del 17 al 26 de març trobareu xerrades, tallers i concerts a diferents espais emmarcats en una manera d’entendre la cultura que posa el focus en el COM, i no només en el QUÈ.
﻿

Xerrada: Brasil LGTBIQ+ al govern de Bolsonaro
2022-03-19 18:00 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El Grup d’Amics Gais ens proposa una xerrada a càrrec d’Herdene Ribeiro, estudiant del Màster de Sociologia, exclusions i polítiques socials, qui parlarà sobre la victòria de Bolsonaro l’any 2018 des d’una mirada LGTBI.
Organitza: GAG LGTBI
